দিমা বাশার
দিমা বিনতে বাশার কাদরি আরাফাত (আরবি:ديمة بشار قدري عرفات: জন্ম ১০ অক্টোবর ২০০০) বা দিমা বাশার হচ্ছেন ফিলিস্তিনি-জর্ডানি গায়িকা। তিনি ২০০৮ সালের শেষের দিকে জর্ডানি শিশুতোষ টিভি শো তয়ুর আল- জান্নাত (আরবি: طيور الجنة) এ ক্ষুদে তারকা হিসেবে যোগদান করেন। তিনি ঐ দেশেরই গায়ক মুহাম্মদ বাশারের ছোট বোন। তার দুই ভাই এবং দুই বোন রয়েছে। যারা গান গায় বা শিখছে। এছাড়া তিনি ২০১৩ সাল পর্যন্ত তয়ুর আল জান্নাতের টিভি কুইজ প্রতিযোগিতা বেরনামিজ আশকাল আলওয়ান (برنامج أشكال ألوان) এবং ফাওয়াযিরনা(فوازيرنا)-এ কাজ করেছিলেন। এরপর তিনি এবং তার ভাই মুহাম্মদ বাশার নুনকিডস্ টিভিতে যোগদান করে।